Č. m. :  4342/1991

UZNESENIE
VLÁDY SLOVENSKEJ REPUBLIKY

zo 7. januára 1992 číslo 9

k správe z previerky vytvárania podmienok v organizačnej a kontrolnej oblasti pre dôsledné dodržiavanie právnych predpisov v podnikaní občanov daňovými a živnostenskými orgánmi

Vláda

A. berie na vedomie

1. správu z previerky vytvárania podmienok v organizačnej a kontrolnej oblasti pre dôsledné dodržiavanie právnych predpisov v podnikaní občanov daňovými a živnostenskými orgánmi,

2. opatrenia na odstránenie zistených nedostatkov, prijaté Ministerstvom financií SR, uvedené v predloženom materiáli;

B. ukladá

ministrovi financií

1. v spolupráci s ministrom pre správu a privatizáciu národného majetku doriešiť v rámci privatizačného procesu zabezpečenie zodpovedajúcich prevádzkových priestorov pre činnosť daňových orgánov

do 30. júna 1992

2. v spolupráci s ministrom vnútra prepojiť informačný systém o registrácii súkromne podnikajúcich občanov medzi živnostenskými orgánmi a daňovými úradmi

do 15. februára 1992

3. a/ spracovať návrh legislatívnej úpravy, umožňujúci prístup daňových orgánov k účtom daňovníkov v peňažných ústavoch

do 31. januára 1992

b/ prijať opatrenia, ktorými sa obmedzí možnosť daňových únikov pri prevádzkovaní výherných hracích prístrojov

do 29. februára 1992.

Vykonajú:
minister financií
a minister pre správu a privatizáciu národného majetku
a minister vnútra